Padomes Direktīva (1979. gada 11. septembris) par dalībvalstu tiesību aktu tuvināšanu attiecībā uz karstā ūdens skaitītājiem



Oficiālais Vēstnesis L 259 , 15/10/1979 Lpp. 0001 - 0009

Speciālizdevums somu valodā: Nodaļa 13 Sējums 10 Lpp. 0109

Speciālizdevums grieķu valodā Nodaļa 13 Sējums 9 Lpp. 0003

Speciālizdevums zviedru valodā: Nodaļa 13 Sējums 10 Lpp. 0109

Speciālizdevums spāņu valodā: Nodaļa 13 Sējums 10 Lpp. 0219

Speciālizdevums portugāļu valodā Nodaļa 13 Sējums 10 Lpp. 0219

CS.ES Nodaļa 13 Sējums 005 Lpp. 404 - 412

ET.ES Nodaļa 13 Sējums 005 Lpp. 404 - 412

HU.ES Nodaļa 13 Sējums 005 Lpp. 404 - 412

LT.ES Nodaļa 13 Sējums 005 Lpp. 404 - 412

LV.ES Nodaļa 13 Sējums 005 Lpp. 404 - 412

MT.ES Nodaļa 13 Sējums 005 Lpp. 404 - 412

PL.ES Nodaļa 13 Sējums 005 Lpp. 404 - 412

SK.ES Nodaļa 13 Sējums 005 Lpp. 404 - 412

SL.ES Nodaļa 13 Sējums 005 Lpp. 404 - 412



Padomes Direktīva (1979. gada 11. septembris) par dalībvalstu tiesību aktu tuvināšanu attiecībā uz karstā ūdens skaitītājiem (79/830/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā karstā ūdens skaitītāju uzbūvei un pārbaudes metodēm dalībvalstīs piemēro obligātus noteikumus, kas katrā dalībvalstī ir citādi, tā kavējot tirdzniecību ar tādiem instrumentiem; tā kā tādēļ vajag vienādot minētos noteikumus; tā kā Padomes 1971. gada 26. jūlija Direktīva 71/316/EEK par dalībvalstu likumu tuvināšanu attiecībā uz kopējiem noteikumiem par mērinstrumentiem un metroloģiskās kontroles metodēm [3], kurā grozījumi izdarīti ar Pievienošanās aktu [4], ir paredzētas procedūras attiecībā uz EEK paraugu apstiprinājumiem un EEK sākotnējām pārbaudēm; tā kā saskaņā ar minēto direktīvu ir jānosaka tehniskās prasības karstā ūdens skaitītāju projektēšanai un darbībai; tā kā instrumentiem ir jāatbilst šīm prasībām, lai tos varētu brīvi ievest, laist tirgū un izmantot, pirms tam veicot to kontroli un piestiprinot vajadzīgās zīmes un marķējumu, IR PIEŅĒMUSI ŠO DIREKTĪVU. 1. pants Šī direktīva attiecas uz karstā ūdens skaitītājiem, kas ir paredzēti nepārtrauktai karstā ūdens daudzuma noteikšanai, kas plūst caur tiem. Šādiem skaitītājiem paredz mērierīci, kas ir saistīta ar indikācijas ierīci. Šajā direktīvā "karstais ūdens" ir ūdens, kura temperatūra ir lielāka par 30 °C, taču nepārsniedz 90 °C. Šī direktīva neattiecas uz karstā ūdens skaitītājiem, kas paredzēti montēšanai ūdensapgādes sistēmās, kuras pārvada siltumenerģiju. 2. pants Karstā ūdens skaitītāji, uz kuriem var būt EEK marķējums un zīmes, ir aprakstīti šīs direktīvas pielikumā. Uz tiem attiecas EEK parauga apstiprinājums, un tie ir jāiesniedz EEK sākotnējai pārbaudei. 3. pants Neviena dalībvalsts nedrīkst atteikt, aizliegt vai ierobežot laist tirgū vai izmantot karstā ūdens skaitītājus, kam ir EEK parauga apstiprinājuma zīme un EEK sākotnējās pārbaudes marķējums, pamatojoties uz to metroloģiskajām īpašībām. 4. pants 1. Dalībvalstis nodrošina, ka stājas spēkā normatīvi un administratīvi akti, kas vajadzīgi, lai izpildītu šīs direktīvas prasības līdz 1982. gada 1. janvārim, un tās par to tūlīt informē Komisiju. 2. Dalībvalstis dara zināmus Komisijai tos savu tiesību aktu galvenos noteikumus, ko tās pieņem jomā, uz kuru attiecas šī direktīva. 5. pants Šī direktīva ir adresēta dalībvalstīm. Briselē, 1979. gada 11. septembrī Padomes vārdā – priekšsēdētājs Ray Mac Sharry [1] OV C 131, 5.6.1978., 85. lpp. [2] OV C 269, 13.11.1978., 44. lpp. [3] OV L 202, 6.9.1971., 1. lpp. [4] OV L 73, 27.3.1972., 14. lpp. -------------------------------------------------- PIELIKUMS 1. TERMINOLOĢIJA UN DEFINĪCIJAS 1.0. Šis pielikums attiecas tikai uz karstā ūdens skaitītājiem, turpmāk "skaitītājiem", kas darbojas tikai pēc mehāniskiem principiem. Šādos skaitītājos izmanto tilpuma kameras ar kustīgām sieniņām vai ūdens plūsmas iedarbību uz rotora lāpstiņām (aksiālā vai radiālā turbīna). Šis pielikums neattiecas uz karstā ūdens skaitītājiem, kas aprīkoti ar elektroniskām ierīcēm. 1.1. Plūsmas ātrums (caurplūde) Plūsmas ātrums (caurplūde) ir ūdens tilpums, kas izplūst caur skaitītāju laika vienībā. 1.2. Patērētais tilpums Patērētais tilpums ir kopējais ūdens tilpums, kas ir izplūdis caur skaitītāju noteiktā laikā. 1.3. Maksimālais plūsmas ātrums(Qmax) Maksimālais plūsmas ātrums Qmax ir lielākais plūsmas ātrums, kādā skaitītājam noteiktu laiku ir jādarbojas bez bojājumiem, nepārsniedzot kļūdas robežas un maksimālo pieļaujamo spiediena krituma vērtību. 1.4. Nominālais plūsmas ātrums(Qn) Nominālais plūsmas ātrums Qn ir vienāds ar pusi no maksimālā plūsmas ātrumu Qmax. To izsaka kubikmetros stundā un izmanto skaitītāja apzīmēšanai. Ar nominālo plūsmas ātrumu Qn skaitītājam ir jādarbojas normālā režīmā, t. i., nepārtrauktas un pārtrauktas darbības apstākļos, nepārsniedzot kļūdas robežu. 1.5. Minimālais plūsmas ātrums(Qmin) Minimālais plūsmas ātrums (Qmin) ir plūsmas ātrums, virs kura skaitītājs nedrīkst pārsniegt kļūdas robežu, un to nosaka atkarībā no Qn. 1.6. Plūsmas ātruma diapazons Skaitītāja plūsmas ātruma diapazonu ierobežo maksimālais un minimālais plūsmas ātrums Qmax un Qmin. To iedala divās joslās, ko dēvē par augšējo un apakšējo, kurās ir atšķirīgas kļūdu robežas. 1.7. Pārejas plūsmas ātrums(Qt) Pārejas plūsmas ātrums Qt ir plūsmas ātrums, kurš atdala plūsmas ātruma diapazona augšējo un apakšējo joslu un kurā notiek kļūdas robežas maiņa. 1.8. Kļūdas robeža Kļūdas robeža ir maksimāli pieļaujamā kļūda, kas saskaņā ar šo direktīvu ir pieļaujama skaitītājiem, veicot EEK modeļa apstiprināšanu un EEK sākotnējo verifikāciju. 1.9. Spiediena zudumi Spiediena kritums ir jāsaprot kā spiediena kritums, ko rada ūdensvada caurulē ūdens skaitītājs. II. METROLOĢISKIE PARAMETRI 2.1. Kļūdas robežas Kļūda apakšējā joslā, ieskaitot Qmin un neieskaitot Qt, ir ± 5 %. Kļūda augšējā joslā, ieskaitot Qt un ieskaitot Qmax, ir ± 3 %. 2.2. Metroloģijas kategorijas Skaitītāji saskaņā ar iepriekš noteiktajām Qmin un Qt vērtībām ir sadalīti četrās metroloģijas kategorijās saskaņā ar šo tabulu: Kategorijas | nQ | < 15 m³/h | ≥ 15 m³/h | A kategorija Qmin vērtība | 0,04 Qn | 0,08 Qn | Qt vērtība | 0,10 Qn | 0,20 Qn | B kategorija Qmin vērtība | 0,02 Qn | 0,04 Qn | Qt vērtība | 0,08 Qn | 0,15 Qn | C kategorija Qmin vērtība | 0,01 Qn | 0,02 Qn | Qt vērtība | 0,06 Qn | 0,10 Qn | D kategorija Qmin vērtība | 0,01 Qn | | Qt vērtība | 0,015 Qn | | III. TEHNISKIE PARAMETRI 3.1. Uzbūve – vispārīgi noteikumi Skaitītāji jākonstruē tā, lai tie normālos ekspluatācijas apstākļos: - ilgi kalpotu un būtu nodrošināti pret krāpšanu, - atbilstu šīs direktīvas noteikumiem. Ja skaitītājos var notikt nejauša plūsmas virziena maiņa, tiem jādarbojas nevainojami un bez metroloģisko parametru pasliktināšanās, reizē reģistrējot šo virziena maiņu. 3.2. Materiāli Skaitītāji ir jāizgatavo no tādas stiprības un stabilitātes materiāliem, kas piemēroti ūdens skaitītāju ekspluatācijas mērķiem. Tos konstruē tikai no materiāliem, kas ir izturīgi pret iekšējo un parastu ārējo rūsēšanu un kas vajadzības gadījumā ir aizsargāti, veicot piemērotu virsmas apstrādi. Ūdens temperatūras maiņas diapazonā no 0 līdz 110 °C nedrīkst ietekmēt skaitītāja konstrukcijā izmantotos materiālus. 3.3. Hermētiskums — izturība attiecībā pret spiedienu un temperatūru Skaitītājam ir pastāvīgi jāiztur bez darbības traucējumiem, noplūdēm, infiltrācijas caur sieniņām un pastāvīgas deformācijas nepārtraukta 90 °C ūdens temperatūra un spiediens, kādam tas ir paredzēts un ko dēvē par maksimālo darbības spiedienu. Šā spiediena minimālā vērtība ir 10 bar. 3.4. Spiediena kritums Spiediena zudumus skaitītājā nosaka EEK modeļa apstiprinājuma izmēģinājumos; tas nedrīkst pārsniegt 0,25 bar, ja ir nomināls plūsmas ātrums, vai 1 bar, ja plūsmas ātrums ir maksimāls. Pamatojoties uz izmēģinājumu rezultātiem, skaitītājus iedala četrās grupās ar šādām maksimālām spiediena krituma vērtībām pie maksimālā plūsmas ātruma: 1, 0,6, 0,3 un 0,1 bar. Grupas lielumu reģistrē EEK modeļa apstiprinājuma sertifikātā. 3.5. Indikācijas iekārta Indikācijas iekārtai jānodrošina, lai, vienkārši sastatot tās dažādus indikācijas elementus, būtu iespējams droši, viegli un nepārprotami nolasīt izmērītā ūdens tilpumu, ko izsaka kubikmetros. Tilpums ir jānorāda ar: a) viena vai vairāku šautru stāvokli uz apaļas skalas; b) secīgas skaitļu rindas rādījumu vienā vai vairākos atvērumos; c) šo divu sistēmu apvienojumu. Kubikmetru skaitu norāda ar melnu krāsu, bet kubikmetra apakšiedaļas – sarkanā krāsā. Faktiskais jeb redzamais ciparu augstums nedrīkst būt mazāks par 4 mm. Ciparu rādītājos (a) un b) tips) visu ciparu redzamai maiņai ir jānotiek vertikāli uz augšu. Katras konkrētas ciparu šķiras kustībai ir jābeidzas, kamēr iepriekšējās zemākās šķiras cipars mainās no 9 uz 0. Ripa, kas rāda zemākās šķiras ciparus, c) tipa gadījumā var griezties nepārtraukti. Pilnam kubikmetru skaitam ir jābūt skaidri norādītam. Indikācijas ierīcēm ar šautrām (a) un c) tips) ir jāgriežas pulksteņrādītāja virzienā. Katras skalas iedaļas vērtība kubikmetros ir jāizsaka kā 10n, kur n ir pozitīvs vai negatīvs vesels skaitlis vai nulle, tādējādi veidojot secīgu desmitu sistēmu. Pie katras skalas daļas norāda šādus datus: × 1000 – × 100 – × 10 – × 1 – × 0,1 – × 0,01 – × 0,001. Abos gadījumos (gan šautru un gan vienrindas ciparu indikācijas iekārtās): - vienības simbols m³ ir jāparāda uz skalas vai tiešā ciparu rindas tuvumā, - graduētajam elementam, kas kustas visātrāk un ir saskatāms un reizē darbojas kā kontroles elements, ir jāgriežas nepārtraukti; tā iedaļas vērtību sauc par verifikācijas iedaļas vērtību. Šis kontroles elements var būt pastāvīgs vai uzstādīts uz laiku, pievienojot izņemamas detaļas. Šīs detaļas nedrīkst būtiski ietekmēt skaitītāja metroloģiskās īpašības. Pārbaudes skalas garums nedrīkst būt mazāks par 1 mm un nedrīkst pārsniegt 5 mm. Skala sastāv no: - vienādi biezām līnijām, kuru platums nepārsniedz vienu ceturtdaļu attāluma starp divu secīgu līniju asīm un kurām atšķiras tikai garums, - vai kontrastējošām joslām ar nemainīgu platumu, kas ir vienāds ar atstatumu starp verifikācijas iedaļas līnijām. 3.6. Ciparu skaits un verifikācijas iedaļas vērtība Indikācijas ierīcei ir jāspēj reģistrēt daudzumu, kas izteikts kubikmetros, atbilstoši vismaz 1999 darba stundām nominālā plūsmas ātrumā, neatgriežoties pie nulles. Verifikācijas iedaļas vērtības pamatā ir formula 1 × 10n vai 2 × 10n, vai 5 × 10n. Tai ir jābūt pietiekami mazai, lai nodrošinātu to, ka verifikācijā mērījumu kļūda nepārsniedz 0,5 % (pieļaujot iespējamo lasījuma kļūdu, kas nepārsniedz pusi mazākas iedaļas vērtības), un pietiekami mazai, lai ar minimālu plūsmas ātrumu pārbaude neaizņemtu vairāk par 1½ stundu. Var pievienot papildu ierīci (zvaigznīte, ripa ar atskaites iezīmi utt.), lai parādītu skaitītāja ierīces kustību, pirms to var skaidri pamanīt indikācijas ierīcē. 3.7. Justēšanas ierīce Skaitītājus var aprīkot ar justēšanas ierīci, ar kuru iespējams grozīt rādījuma un faktiski izplūdušā tilpuma attiecību. Šī ierīce ir obligāta skaitītājiem, kas izmanto ūdens plūsmas ātruma iedarbību uz rotora lāpstiņām. 3.8. Paātrinātāja ierīce Ir aizliegts izmantot paātrinātāju ierīci, lai zem Qmin palielinātu skaitītāja ātrumu. 3.9. Papildu ierīces Skaitītājā var iekļaut impulsus radošu ierīci ar noteikumu, ka šāda ierīce būtiski neietekmē skaitītāja metroloģiskās īpašības. EEK modeļa apstiprinājuma sertifikātā var paredzēt īpašu stacionāru vai izņemamu ierīču pievienošanu, lai būtu iespējams automātiski pārbaudīt skaitītāju. IV. MARĶĒJUMI UN UZRAKSTI 4.1. Identificēšanas uzraksti Uz skaitītāja indikācijas iekārtas skalas vai datu plāksnītes ir jābūt salasāmai un neizdzēšamai, atsevišķi vai vienkopus uz skaitītāja korpusa, šādai informācijai: a) izgatavotāja nosaukumam un viņa preču zīmei; b) metroloģijas kategorijai un nominālajam plūsmas ātrumam Qn kubikmetros stundā; c) izgatavošanas gadam un atsevišķam sērijas numuram; d) vienai vai divām bultiņām, kas norāda plūsmas virzienu; e) EEK modeļa apstiprinājuma zīmei; f) maksimālajam darba spiedienam bāros, ja spiediens varētu pārsniegt 10 bārus; g) maksimālajai darba temperatūrai, norādot: 90 °C; g) burtam "V" vai "H", ja skaitītājs var pareizi darboties tikai vertikālā (V) vai horizontālā (H) stāvoklī. 4.2. Verifikācijas marķējuma novietojums EEK verifikācijas marķējuma vieta ir jāparedz uz kādas svarīgas detaļas (parasti uz skaitītāja korpusa), kas ir redzama bez skaitītāja izņemšanas. 4.3. Plombēšana Ūdens skaitītājiem ir jābūt aizsardzības ierīcēm, ko var aizzīmogot tā, lai ne pirms, ne pēc ūdens skaitītāja pareizas uzstādīšanas nebūtu iespējams izjaukt vai pārtaisīt ūdens skaitītāju vai regulēšanas ierīci, nesabojājot aizsardzības ierīces. V. EEK MODEĻA APSTIPRINĀŠANA 5.1. Procedūra EEK modeļa apstiprināšanas procedūra ir aprakstīta Direktīvā 71/316/EEK. 5.2. Modeļu izmēģinājumi Ja, pamatojoties uz pieteikuma materiāliem, ir noskaidrots, ka modelis atbilst šīs direktīvas prasībām, kompetentajam dienestam ir jāveic laboratorijas izmēģinājums atbilstoši šādiem nosacījumiem: 5.2.1. Izmēģināmo skaitītāju daudzums Skaitītāju daudzums, kas ražotājam ir jāiesniedz, ir parādīts šajā tabulā: nNominālais plūsmas ātrums (Q), m³/h | Skaitītāju skaits | | | | | | | | Qn | < | 1,5 | 10 | 1,5 | ≤ | Qn | < | 15 | 3 | | | Qn | ≥ | 15 | 2 | Atkarībā no pārbaudes norises kompetentie dienesti var: - pieņemt lēmumu veikt izmēģinājumus visiem iesniegtajiem skaitītājiem vai - pieprasīt ražotājam papildu skaitītājus, lai turpinātu izmēģinājumus. 5.2.2. Spiediens Metroloģiskajos izmēģinājumos, kas ir paredzēti 5.2.4. punktā, spiedienam skaitītāja izplūdes atverē ir jābūt pietiekami augstam, lai novērstu kavitāciju. 5.2.3. Izmēģinājumu aprīkojums Parasti skaitītāji ir jāizmēģina atsevišķi, un vienmēr to dara tā, lai parādītu katra parametrus. Dalībvalsts metroloģijas dienestam ir jāveic visi vajadzīgie pasākumi, lai nodrošinātu to, ka lielākā relatīvā neprecizitāte piegādātā ūdens spiediena mērījumos nepārsniedz 0,3 %, ņemot vērā dažādas kļūdas, kas radušās uzstādīšanas dēļ. Lielākā pieļaujamā neprecizitāte ir 5 %, mērot spiedienu, un 2,5 %, mērot spiediena kritumu. Katrā pārbaudē relatīvā plūsmas ātruma maiņa nedrīkst pārsniegt 2,5 % starp Qmin un Qt, bet 5 % starp Qt un Qmax. Lielākā pieļaujamā neprecizitāte temperatūras mērījumos ir 1 °C. Aprīkojumam jābūt apstiprinātam attiecīgās dalībvalsts metroloģijas dienestā neatkarīgi no tā, kur šos izmēģinājumus veic. 5.2.4. Izmēģinājumi 5.2.4.1. Izmēģinājumu procedūra Izmēģinājums sastāv no šādām darbībām, ko veic norādītajā secībā: 1) hermētiskuma pārbaude zem spiediena; 2) kļūdu līkņu noteikšana, pamatojoties uz plūsmas ātrumu, pārbaudot spiediena un temperatūras iedarbību un ņemot vērā parastos uzstādīšanas nosacījumus šā tipa skaitītājiem (taisni cauruļvadu sistēmas posmi augšpus un lejpus skaitītāja, sašaurinājumi, šķēršļi utt.), ko šim skaitītājam nosaka ražotājs; 3) spiediena krituma noteikšana; 4) paātrinātā nolietojuma izmēģinājums; 5) termiskā trieciena izturības izmēģinājums skaitītājiem ar nominālo plūsmas ātrumu Qn, kas nepārsniedz 10 m³/h. 5.2.4.2. Izmēģinājumu apraksts Izmēģinājumi jāveic šādi: - hermētiskuma pārbaudi zem spiediena veic divos posmos 85(± 5) °C temperatūrā: a) katram skaitītājam ir jāiztur bez noplūdes vai infiltrācijas caur sieniņām 1,6 reizes lielāks spiediens par maksimālo darba spiedienu, ko piemēro 15 minūtes (sk. 4.1. punkta f) apakšpunktu); b) katram skaitītājam ir jāiztur bez bojājuma vai iesprūšanas spiediens, kas divas reizes pārsniedz maksimālo darba spiedienu, ko piemēro vienu minūti (sk. 4.1. punkta f) apakšpunktu), - kļūdu līknes un spiediena krituma pārbaudes rezultātiem ir jāsniedz pietiekams punktu daudzums, lai precīzi uzzīmētu līknes visā diapazonā, - paātrināto nolietojuma pārbaudi veic, kā norādīts tabulā: Skaitītāja nominālais plūsmas ātrums | Izmēģinājuma plūsmas ātrums un temperatūra | Izmēģinājuma veids | Pārtraukumu skaits | Pārtraukumu ilgums | Darbības laiks ar izmēģinājuma plūsmas ātrumu | Sākuma un apstāšanās ilgums (s) | Qn ≤ 10 m³/h | Qn un (50 ± 5) °C | Pārtraukts | 100000 | 15 s | 15 s | 0,15 (Qn) [1] vismaz 1 s | Qmax un (85 ± 5) °C | Nepārtraukts | | | 100 h | | Qn > 10 m³/h | Qn un (50 ± 5) °C | Nepārtraukts | | | 500 h | | Qmax un (85 ± 5) °C | Nepārtraukts | | | 200 h | | Pirms pirmā izmēģinājuma un pēc katras izmēģinājumu sērijas mērījumu kļūdas ar tādiem pašiem nosacījumiem nosaka vismaz šādam plūsmas ātrumam: Q — Q — 0•5 Q — Q max Katrā izmēģinājumā ūdens tilpumam, kas ir izplūdis caur skaitītāju, ir jābūt pietiekamam, lai šautra vai ripa uz pārbaudes skalas veiktu vismaz vienu vai vairākus pilnus apgriezienus un lai novērstu periodiskās rādījumu kļūdas ietekmi, - termiskā trieciena pretestības pārbaudē ir 25 cikli, ko veic šādi: Ūdens temperatūra | Plūsmas ātrums | Laiks | 85 ± 5 °C | Qmax | 8 min | — | 0 | 1 līdz 2 min | Aukstais ūdens | Qmax | 8 min | — | 0 | 1 līdz 2 min | 5.2.5. EEK modeļa apstiprināšanas nosacījumi Skaitītāja modeli apstiprina, ja: a) tas atbilst šīs direktīvas un tās pielikuma administratīvajām, tehniskajām un metroloģiskajām prasībām; b) 1., 2. un 3. izmēģinājums, kas paredzēts 5.2.4.1. punktā, liecina, ka modelis atbilst šā pielikuma II un III daļas metroloģiskajiem un tehniskajiem parametriem; c) pēc katras paātrinātās nolietojuma pārbaudes un pēc termiskā trieciena izturības pārbaudes nav novērotas novirzes no sākotnējās līknes, kas pārsniegtu 1,5 % starp Qt un Qmax, kā arī 3 % starp Qmin un Qt. 5.3. EEK modeļa apstiprinājuma sertifikāts EEK modeļa apstiprinājuma sertifikātā var paredzēt iespēju sākotnējās verifikācijas laikā veikt precizitātes pārbaudi ar auksto ūdeni. Šī iespēja ir atļauta tikai tad, ja EEK modeļa apstiprinājuma pārbaudē izpēte par karstā/aukstā ūdens atbilstības noteikumiem ir ļāvusi ieviest precizitātes pārbaudi ar auksto ūdeni un ir parādījusi, ka izmēģināmais skaitītājs arī atbilst 2.1. punkta nosacījumam par kļūdas robežu. Šajā gadījumā EEK modeļa apstiprinājuma sertifikātā ir jāiekļauj šā izmēģinājuma apraksts un attiecīgās prasības, jo īpaši prasības attiecībā uz pieļaujamām kļūdām un plūsmas ātrumu izmēģinājumā. VI. EEK SĀKOTNĒJĀ VERIFIKĀCIJA EEK sākotnējās verifikācijas procedūra ir aprakstīta Padomes Direktīvā 71/316/EEK. 6.1. Verifikācijas metodes EEK sākotnējā verifikācija ir jāveic dalībvalsts metroloģijas dienesta apstiprinātā vietā. Telpu iekārtojumam un pārbaudes aprīkojumam ir jābūt tādam, lai verifikāciju varētu veikt drošos apstākļos un neaizkavējot personu, kas ir atbildīga par kontroli. Ir jāpanāk atbilstība 5.2.3. punkta prasībām, izņemot prasības par temperatūrām, ja pārbaudes veic ar auksto ūdeni saskaņā ar noteikumiem, ko var noteikt EEK modeļa apstiprinājuma sertifikātā. Izmēģinājumu centrā var pieņemt noteikumus, kas ļauj pārbaudīt skaitītājus sērijveidā. Visu skaitītāju izejas spiedienam vienmēr ir jābūt pietiekamam, lai novērstu kavitāciju, un var būt vajadzīgi īpaši pasākumi, lai novērstu skaitītāju savstarpējo ietekmi. Pilnā komplektā var būt automātiskas ierīces, apvada vārsti, plūsmas ierobežotāji u. c. ar noteikumu, ka katra pārbaudes ķēde starp pārbaudāmajiem skaitītājiem un kontroles rezervuāriem ir skaidri noteikta un vienmēr ir iespējams pārbaudīt kontūras hermētiskumu. Var izmantot jebkuru ūdens piegādes sistēmu, taču, ja paralēli izmanto dažādas pārbaudes kontūras, nedrīkst būt savstarpējas kontūru ietekmes, kas neatbilst 5.2.3. punkta prasībām. Ja kontroles rezervuārs ir sadalīts vairākās kamerās, starpsienām ir jābūt pietiekami stingrām, lai nodrošinātu to, ka kameras tilpums nemainās vairāk kā par 0,2 % atkarībā no tā, vai blakus esošās kameras ir piepildītas vai tukšas. 6.2. Izmēģinājumu procedūra Skaitītājiem ir jāatbilst apstiprinātajam modelim. EEK sākotnējā verifikācijā ietilpst hermētiskuma un precizitātes izmēģinājums. 6.2.1. Hermētiskuma izmēģinājums zem spiediena Hermētiskuma izmēģinājumu var veikt ar auksto ūdeni. Tas ir jāveic vienu minūti ar spiedienu, kas 1,6 reizes pārsniedz maksimālo darba spiedienu. Pārbaudes laikā nedrīkst būt noplūdes vai infiltrācija caur skaitītāja sieniņām. 6.2.2. Precizitātes izmēģinājums 6.2.2.1. Precizitātes izmēģinājums ar karsto ūdeni Precizitātes izmēģinājumu parasti veic ar karsto ūdeni 50 (± 5) °C temperatūrā ar vismaz trim plūsmas ātrumiem: a) starp 0,9 Qmax un Qmax; b) starp Qt un 1,1 Qt; c) starp Qmin un 1,1 Qmin. Šīs pārbaudes laikā skaitītājam ir jāatbilst 2.1. punkta nosacījumiem par kļūdas robežu. Ja visas kļūdas ir konstatētas vienā virzienā, ūdens skaitītājs ir jānoregulē tā, lai daļa no tām nepārsniegtu pusi no kļūdu robežas. 6.2.2.2. Precizitātes izmēģinājums ar auksto ūdeni Ja EEK modeļa apstiprinājuma sertifikātā tas ir paredzēts, precizitātes izmēģinājumu var veikt ar auksto ūdeni. Tādā gadījumā izmēģinājumu veic saskaņā ar sertifikātā noteiktajām procedūrām. [1] ir skaitlis, kas ir vienāds ar Qn vērtību, kas izteikta m³/h. --------------------------------------------------